钦定古今图书集成/理学汇编/字学典/第095卷 > 王次仲
## 钦定古今图书集成/理学汇编/字学典/第095卷 > 王次仲

按《水经注》：“王次仲，上谷人。少有异志，年及弱冠，变仓
颉旧文为今隶书。秦始皇时，官务繁多，以次仲文简，
便于事要，奇而召之，三征而辄不至。始皇怒其不恭，
令槛车送之，于道上化为大鸟，出在车外，翻然而去，
落二翮于斯山。故其峰峦有大翮小翮”之名。

按《书断》：八分者，秦羽人上谷王次仲所作也。王愔云：
“次仲以隶草作楷法，字方八分，言有模楷。”

按《金壶记》：王次仲以楷字法局促，遂引而伸之，为八
字之分，故号“八分。”